**ОТЧЕТ ДОКЛАД**

**за**

**Дейността на Читалищното настоятелство при НЧ”Нива 1898” с.Балван ,община В.Търново**

**за 2022 година**

Уважаеми гости и членове на читалище „НИВА – 1898” с. Балван. Измина 2022 година. Година в която след две години на пандемична обстановка отново започна културния живот в страната. А сега да се спрем с няколко думи на дейността на читалището по направления:

**ОРГАНИЗАЦИОННА ДЕЙНОСТ**

**І. ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

 Те са насочени към обогатяване на културния живот в селото и за удовлетворяване потребностите на населението чрез:

- съхранение и развитие на традициите на българския фолклор

- възпитаване и утвърждаване на националното самосъзнание и културната идентичност;

- обмен между културите на различните етноси;

- разширяване знанията на гражданите

- осигуряване на достъп до информация и комуникация;

**ІІ. ЦЕЛИ И ЗАДАЧИ**

1. Обогатяване на културния живот, социалната и образователната дейност в селото.

2. Утвърждаване на народното читалище като общодостъпен център за библиотечно и информационно обслужване на населението.

3. Запазване на традиционните читалищни дейности - съхраняване и популяризиране на автентичния фолклор, разширяване дейността на съществуващите самодейни колективи.

4. Изграждане и развиване на ценностната система у младежите и децата.

5. Разширяване на сътрудничеството между читалищата в общината

6. Повишаване ролята на читалището в социалната и културната интеграция на различни общности

 Съвместно с всички други организации а именно ОУ, ДГ и ЦРДМ, читалището работи за културния живот в селото ни.

През отчетния период читалищното настоятелство провеждаше заседания за решаване на всички организационни въпроси, които възникват. Било чествания, за ремонти , самодейност, участия в културни мероприятия. В този смисъл Община В.Търново в лицето на отдел „ Култура” винаги ни е помагала и подкрепяла.

Въпреки ограниченията свързани с пандемията които преминахме, ние членовете на читалището не спираме, продължаваме да работим, защото сме доволни от това което сме постигнали.

 **САМОДЕЙНОСТ**

Основната дейност в работата на читалището е художествената самодейност. В читалището има два певчески състава „Народен хор за обработен фолклор”Тодор Арнаудов” и група за стари градски песни „Романтика”. Те се развиват и работят, въпреки напредналата възраст на повечето от самодейките. Всички те през годините с всеотдайност и голяма любов към песента работят и вземат участие във всички възможни начинания за което им благодаря. Основен проблем при съставите е

липсата на млади кадри, по който трябва да се работи за напред. Освен това беше създадена и детска певческа група „Балванче” към училището. Тук трябва да отбележим че през месец октомври групите смениха своя ръководител, поради напускане на предишния ръководител Делян Пенчев и от месец октомври групите вече са с нов ръководител Александър Михайлов.

 Активно участва в културния живот на читалището и танцовия състав „Надежда” с ръководител Николай Събев . През изминалата година те успяха не само да запазят състава, но и го увеличиха. В края на годината към училището беше съставен и детски танцов състав с ръководител Марина Николова. Активно работят и съставите „Нашето живо наследство”, клуб „Житената питка” с ръководител Венка Станчева и състава за автентичен фолклор с ръководител Румяна Христова.

2022 година беше ползотворна и изпълнена с динамика за самодейците на читалището. В изпълнение на Програмата съвместно с кметството и КПИ се проведоха много мероприятия свързани с официални, народни и други празници

А сега с няколко думи да разгледаме проведените мероприятия от читалището в селото.

Поради все още съществуващите ограничения във връзка с Ковид пандемията през януари и февруари не се проведоха предвидените мероприятия.

С голям ентусиазъм след отпадне на ограниченията беше отбелязан празника Баба Марта. Беше направена изложба на мартеници и пролетни табла ,които бяха изработени от децата от ОУ, Кризисен център, ЦРДМ и Дом за стари хора. Празника за Баба Марта се състоя в Клуба на пенсионера. Децата от Детската градина Училището и КЦ заедно със групата за обработен фолклор изнесоха програма. Децата окичиха присъстващите с мартенички изработени от децата от ЦРДМ

В месец март има много официални и народни празници , а именно :

 Беше отбелязан подобаващо и 3-ти март – Освобождението на България от турско робство. Самодейките от народния хор изпяха патриотични и възрожденски песни и децата от ЦРДМ декламираха стихотворения свързани с празника. Беше поднесен венец на паметника на загиналите жители на Балван във войните.

 И още един празник през месец март - „Благовещение”.

 Както подобава на празника „Благовещение” е запалването на огньовете и тяхното прескачане. Г-жа Венка Станчева изигра ролята на пазителка като прогонваше от змии и гущери , като биеще с делаф по тенекия и се чуваха далеч далеч нейните заплахи .

На 29 март хор „Тодор Арнудов” участва в честванията на годишнината от Балванската битка, като преди това част от нея и от служители на кметството участваха в почистване на пространството около паметника.

 Беше отбелязан и Лазаров ден. На този ден група момичета от ЦРДМ на възраст от 8до 16 години облечени в национална носия ,закичени с върбови клонки и с кошнички в ръце посетиха домове в нашето село и с. Ветринци като пяха обредни песни.

Домакините ги даряваха с яйца и парички. Така успяваме да съхраним традициите от миналото.

На велики четвъртък певческата група, децата от ДГ Балван, ОУ и КЦ в центъра на селото изнесоха програма, след което настана най – хубавата част от празника. Беше им показано от секретаря на читалището Румяна Христова начините на боядисване на великденските яйца, след което те самите се включиха в боядисването на яйцата.

Отбелязахме и празника на българската писменост и култура – 24 май. Съвместно с учениците от училището в салона на читалището беше изнесена програма, след което на децата беше организирано веселие. Бяха наградени децата участвали с есета и рисунки на тема „Моя роден край.“

На 24.06.- дойде и хубавия празник ЕНЬОВДЕН.

Настоятелството беше организирало празника , като под липите вреше ароматен чай , а жените от фолклорната група направиха венец от билки . Деца държаха големия венец от билки и всички присъстващи минаваха под венеца за да са здрави през цялата година него за здраве, а нашите приятели от ДСХ на направиха китки , които раздадохме на гостите на празника.

09.07 след двегодишно прекъсване отново селото събра участниците в Празник на баницата „ Баницата в делник и празник”. За пета година празника на баницата събра много участници и гости от различни краища на България. Празник, които не може да забрави всеки ,които е присъствал на този празник ,ще остане в неговото съзнание , организацията , много разнообразни баници, сладки, солени и др. Компетентно жури оценяваше участниците в конкурса за баници, а те не бяха малко – над 75. А 31 състава участваха в фолклорната програма.

На 22.09.2017 година – Деня на независимостта беше ни осигурен транспорт от Община В.Търново и членове на НЧ”Нива-1898” отпътувахме до В.Търново , където участваха в “Голямото търновско хоро” .

Деня на възрастните хора 1 октомври беше отбелязан в Клуба на пенсионера и инвалида, като бяха поканени студенти и преподаватели от филиала на МИ гр. Варна, които измериха кръвна захар и кръвно налягане на възрастните хора.

На 29 октомври след дълго прекъсване беше възобновен и празника на селото. Той започна с откриване на дарената от д- р Бакърджиев и рода Кильовски чешма в центъра на селото. След това продължи с кръшни хора на площада и завърши с голям концерт в читалището с участието на съставите от селото и гости от Момин сбор и децата от ТС „Търновче“.

1 ноември – деня на будителите беше отбелязан със среща с децата от селото в читалнята на библиотеката, при което същите бяха запознати с биографиите и делата на будителите.

 На 14 декември съвместно с НХ “Тодор Арнаудов“ децата от „нашето живо наследство- коледари и сурвакари“ посетиха новогодишния концерт на клубовете на пенсионера и инвалида като сурвакаха участниците.

Следващия хубав християнски празник е 21.11 – Денят на християнското семейство. Изнесена бе програма от децата при ДГ Балван, ОУ и КЦ с. Балван. Тук беше и първата изява на децата от ТС при ОУ „Св. Иван Рилски“.

На 23.12.2017 година в големия салон на нашето читалище организирахме Коледно тържество. Всички състави към нашето читалище се включиха в програмата , дойде и Дядо Коледа и раздаде подаръци на малките деца. Коледари коледуваха и наричаха за здраве и берекет.За доброто настроение на всички присъствали на празника се погрижиха и гостите ни от с. Самоводене и от гр. В.Търново. Изви се три ката хоро в салона.

На 25.12.202 год. Коледари огласиха селото от рано. Уважиха много домакини и ги благославяха за здраве и берекет

 А сега да отбележим и Участията и изявите на съставите в регионални, национални и международни фестивали и конкурси:

На 30.04. 2022 год. – участие на ТС“Надежда“ в НФФ „Веселие в Елена“ гр. Елена.

На 30.04. 2022 год. – участие на НХ „Тодор Арнаудов“ и ДГ „Балванче“ в Общински празник „Сладкопойна чучулига“.

На 22.05.2022 год. – участие на ТС „Надежда“ в общ. Празник на танцовото изкуство.

На 04.06.2022 год. - участие на НХ „Тодор Арнаудов“ ,ТС“Надежда“ и ДГ „Балванче в НФФ „Насред мегдана“в с. Арбанаси. ДГ „Балванче” беше удостоено с второ място.

На 11.06.2022 год. – група за стари градски песни „Романтика“ участва на Фестивала за стари градски и шлагерни песни „Подари ми море“ с. Крапец където получи грамота и купа за трето място.

На 25.06.2022 год. участие на НХ „Тодор Арнаудов“ в НФФ „Сцена под липите“ гр. Русе, където получи награда за второ място, а ТС „Надежда” получи грамота за първо място.

На 02.07.2022 год. - участие на ТС“Надежда“ в празника „Шарено пиле петровско“ с. Церова курия

На 28.07.2022 год. - участие на ТС“Надежда“ в НФФ „Искри от миналото“ гр. Априлци от където се върна с златен медал за най – добра хореография.

На 04.08.2022 год. – група за стари градски песни „Романтика взе участие в фестивала „засмяна пролет“ гр.Дебелец.

07.08.2022 год. - участие на НХ „Тодор Арнаудов“ ,ТС“Надежда“ в МФФ „Фолклорен извор“ с. Царевец, като Народния хор взе сребърен медал

27.08.2022 год. - участие на НХ „Тодор Арнаудов“ в НФФ „Усукано по Килифарски“ гр. Килифарево и се завърнаха с грамота за второ място.

03.09.2022 год - група за стари градски песни „Романтика участие в фестивала „Аз съм мома беленчанка“ гр. Бяла и се завърнаха със сребърен медал.

На 10.09.2022 год. - участие на ТС“Надежда“ в НФФ „Ритми край Янтра“ гр. Полски Тръмбеш и се завърна с награда – второ място.

На 25.09.2022 год. - участие на ТС“Надежда“ в НФФ „Ритъмът на България“ гр. Ловеч и се завърнаха с награда за второ място.

На 22.10.2022 год. - участие на НХ „Тодор Арнаудов“ в отпразнуване на 100 год. читалище „Просвета – 1922“ с. Момин сбор

На 22.10.2022 год. – участие на ТС“Надежда“ в празника на еленския бут гр. Елена.

Отбелязахме всички хубави неща ,които стават в нашето читалише. Тук е мястото да се отбележи, че групата ни за обработен фолклор и стари градски песни се състои от едни и същи самодейки. За жалост през изминалата година ни напуснаха активните ни самодейки Нурка Рачева и Цона Казанджиева – Поклон пред паметта им.

Това е много болен въпрос , защото няма подменяемост от по млади. Тези наша групи се представя на всички празници, на общински и национални фестивали на фолклорно изкуство,

 Нека уважаваме тези жени , които делят от свободното си време и репетират или участват в мероприятия, те са живеца на нашето общество, те дават лице за пред всички, като ги гледат и слушат и създават мнение за нашето село и неговите жители. Богатството на духовността остава далеч . назад в древността , омразата ,трудностите в живота и ни прави наистина богати с всички тия , които творят и се трудят в родното ни село БАЛВАН.

 **БИБЛИОТЕЧНА ДЕЙНОСТ**

1. Целта на Библиотечна дейност:

Поддържане на библиотеката - подобряване на библиотечното и информационно обслужване.

 Поддържане на електронни информационни мрежи – достъп до интернет и онлайн информация;електронно съдържание от местно значение;електронни услуги

Библиотечен фонд –Тази година със собствени средства обогатихме библиотечния фонд с 26 броя книги , които се изискват на децата да ги прочетат през лятната ваканция.

Библиотечния фонд е 9177 тома.

 Участието и в програмата „ Глобални библиотеки” дава възможност на нашата библиотека да развиват нови съвременни дейности –информация на глобално ниво, Интернет услуги. Макар и малко използван от възрастовото население, то децата през летния сезон го използват усърдно. Скоростния Интернет, непрекъснато обновяващите се програми дават възможност на нашите ползватели на компютрите да намират бързо търсената информация , да комуникират по между.

Тук е мястото да се отбележи, че през летния сезон библиотеката и компютрите са много използвани , като това се дължи на децата които са във ваканция, като ползват интернета и вземат книги ,които се изискват да прочетат през лятната ваканция

Но през зимния период посещаемоста в библиотеката намалява, Читателите вземат по 5-6 книги наведнъж и това води до по малка посещаемост. Салоните също не се ползват през зимния период.

 **ФИНАНСИРАНЕ И СТОПАНСКА ДЕЙНОСТ**

През 2022 година субсидията за издръжка на читалището ни беше 17151.00лв.

Допълнителни приходи са членски внос и рента. Читалищната ни сграда е сравнително запазена. Но годините си оказват своето влияние и се налагат по радикални ремонти, затова през изминалата 2022 ЧН все решение да бъдат подменени с алуминиева дограма входните врати на читалището. Със средства от читалището бяха подменени носиите на хор“ Тодор Арнаудов“ и Групата за стари градски песни. Има финансиране за ремонт на стената на бившата баня. Необходим е и ремонт и на част от покрива. В момента се извършва ремонт на вратата към терасата и на вратата водеща от салона към гримьорните.

По проект „Местни инициативи „2022 се извърши ремонт на площадното пространство пред читалището на стойност 15996 лв., като след извършения ремонт преди това на стълбите и подмяната на вратите нашето читалище придоби един приятен външен вид.

През тази година предстои и отбелязване на 125 годишнината на читалището.

 Читалищното настоятелство благодари на всички самодейци, деца дарители и спонсори за работата и подкрепата ,която е получавало за да израства населението на село Балван достойно с богата душевност и култура.Да запазва ,съхранява и развива творчеството на нашия народ като пъстра китка в палитрата на живота да краси и разнообразява дните на тази земя. Благодарим на всички членове на читалището, които въпреки трудните години винаги са го подкрепяли. Но трябва още и още по голяма всеотдайност и работа. Времето го изисква и ние трябва да сме готови да го дадем. Да работим заедно , заедно ще постигнем много.

Ръководството на читалището поддържа връзка и с местната власт , като среща добра подкрепа от кметството, жителите на селото и бизнеса .

Благодаря ви за вниманието !!!!

Изготвил :

 /Н.Георгиев/